CELEX: 52013XC0806(02)
Language: lv
Date: 2013-08-06
Title: Projekts Komisijas Regula (ES) Nr. …/… ( 2013. gada 5. augusts ), ar ko groza Regulu (EK) Nr. 1857/2006 attiecībā uz tās piemērošanas termiņu

6.8.2013   
            
            
               LV
            
            
               Eiropas Savienības Oficiālais Vēstnesis
            
            
               C 227/1
            
         PROJEKTS KOMISIJAS REGULA (ES) Nr. …/…
   (2013. gada 5. augusts),
   ar ko groza Regulu (EK) Nr. 1857/2006 attiecībā uz tās piemērošanas termiņu
   2013/C 227/02
   EIROPAS KOMISIJA,
   ņemot vērā Līgumu par Eiropas Savienības darbību un jo īpaši tā 108. panta 4. punktu,
   ņemot vērā 1998. gada 7. maija Padomes Regulu (EK) Nr. 994/98 par to, kā piemērot Eiropas Kopienas dibināšanas līguma 92. un 93. pantu attiecībā uz dažu kategoriju valsts horizontālo atbalstu (1),
   publicējusi šīs regulas projektu (2),
   apspriedusies ar Valsts atbalsta padomdevēju komiteju,
   tā kā:
   
               (1)
            
            
               Komisijas 2006. gada 15. decembra Regulu (EK) Nr. 1857/2006 par Līguma 87. un 88. panta piemērošanu attiecībā uz maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 (3) piemēro līdz 2013. gada 31. decembrim.
            
         
               (2)
            
            
               Jaunās atbrīvojuma regulas par atbalstu maziem un vidējiem uzņēmumiem, kas darbojas lauksaimniecības un mežsaimniecības nozarē un lauku apvidos, saturs atkarīgs no dažādiem citiem instrumentiem, jo īpaši no jaunās vispārējā grupu atbrīvojuma regulas, ar kuru aizstāj Komisijas 2008. gada 6. augusta Regulu (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88. pantu (4). Tās saturs atkarīgs arī no jaunajiem noteikumiem, ko piemēros lauku attīstībai (5). Minētie citi instrumenti 2014. gada 1. janvārī vēl daļēji nebūs spēkā vai tai brīdī tos nepiemēros pilnībā.
            
         
               (3)
            
            
               Tāpēc ir lietderīgi pagarināt Regulas (EK) Nr. 1857/2006 piemērošanas laiku līdz 2014. gada 30. jūnijam.
            
         
               (4)
            
            
               Tāpēc attiecīgi būtu jāgroza Regula (EK) Nr. 1857/2006.
            
         
               (5)
            
            
               Lai piemērotu Regulu (EK) Nr. 1857/2006, ir lietderīgi precizēt, ka pēc Padomes 2005. gada 20. septembra Regulas (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) (6) atcelšanas atsauces uz minēto regulu uzskata par atsaucēm uz atcelto regulu.
            
         
               (6)
            
            
               Šajā regulā paredzētie pasākumi ir saskaņā ar Valsts atbalsta padomdevējas komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1857/2006 23. panta 1. punkta otro daļu aizstāj ar šādu:
   
      “To piemēro no 2007. gada 1. janvāra līdz 2014. gada 30. jūnijam”.
   
   2. pants
   Regulas (EK) Nr. 1857/2006 piemērošanas nolūkā pēc Regulas (EK) Nr. 1698/2005 atcelšanas visas atsauces Regulā (EK) Nr. 1857/2006 uz Regulu (EK) Nr. 1698/2005 uzskata par atsaucēm uz atcelto regulu.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 5. augustā
      
         
            Komisijas vārdā –
         
            priekšsēdētājs
         
         […] […]
      
   
   
      (1)  OV L 142, 14.5.1998., 1. lpp.
   
      (2)  OV C 227, 6.8.2013., 1. lpp.
   
      (3)  OV L 358, 16.12.2006., 3. lpp.
   
      (4)  OV L 214, 9.8.2008., 3. lpp.
   
      (5)  Prieklikums Eiropas Parlamenta un Padomes regulai par atbalstu lauku attīstībai no Eiropas Lauksaimniecības fonda lauku attīstībai (ELFLA), COM(2011) 627 final/3.
   
      (6)  OV L 277, 21.10.2005., 1. lpp.